Borðeyri laugardaginn 19 júní 2010, klukkan 16:00

Heiðar setur fund og tilnefnir Georg Jón sem fundarstjóra og Bjarna Ben sem ritara. Gengið er til fundar eftir samþykktum samtakana.

Dagskrá aðalfundar:

1. Skýrsla stjórnar.
2. Áritaðir reikningar félagsins frá fyrra ári (sem telst almanaksárið).
3. Kosning til stjórnar og varastjórnar.
4. Kosning skoðunarmanns.
5. Árgjald samtakanna ákveðið.
6. Önnur mál.

Á fundinn eru mættir 7 einstaklingar auk allra stjórnar og varamanna að undanskildum Guðna og Alda skoðunarmaður er einnig mætt.

1. Heiðar flutti skýrslu stjórnar.

Kæru aðalfundargestir

Stofnfundurinn var haldi á þessum stað 11. Júní 2009. Á hann voru mættir 28 mans af þeim skráðu sig 26 sem félaga og að auki hafði borist beiðni frá 16 öðrum um skráningu. Samtals voru því komnir 42 félagar þarna strax.

Á aðalfundinum voru samtökunum kosin lög og stjórn. Í stjórnina hlutu kosningu, Heiðar Þór Gunnarsson, Guðni Þórðarson, Ingibjörg Rósa Auðunsdóttir, Bjarni Benediktsson og Lárus Jón Lárusson. Varamenn voru kjörin Oddný Ásmundsdóttir og Ólafur Hjálmarsson. Alda Berglind Sverrisdóttir var kjörin skoðunarmaður reikninga.

Fyrir nákvæmlega ári síðan eða 19. Júní síðastliðinn kom nýkjörin stjórn saman til fyrsta stjórnarfundar. Á þeim fundi skipti stjórnin með sér verkum. Heiðar Þór Gunnarsson var kjörin formaður, Bjarni Benediktsson varaformaður, Ingibjörg Rósa Auðunsdóttir gjaldkeri og Lárus Jón Lárusson ritari.

Á þessum fyrsta stjórnarfundi var ákveðið að sækja um kennitölu og stofna bankareikning. Jafnframt var ákveðið að senda út valkvæða greiðsluseðla á alla skráða félagsmenn. Bjartsýni ríkti og voru lögð drög að því að stofna heimasíðu og fara í að safna myndum og heimildum eins og hægt væri.

Alls hélt stjórnin 4 fundi á þessu fyrsta starfsári og voru þeir allir haldnir hér á Borðeyri. Megin verkefni ársins hefur verið að safna efni og vinna að því að koma heimasíðu í loftið og tryggja samtökunum fjármuni til þess að hanna hana og halda úti. Lénið www.bordeyri.is er orðin okkar eign og síðan er komin í loftið. Tilgangur heimasíðunar er að vera miðill sögu og allra þeirra upplýsinga sem við teljum ástæðu til að koma á framfæri um Borðeyri. Þarna verða geymdar myndir og allra handa fróðleikur sem gaman er að halda til haga. Ég skora hér með á fundarmenn að koma til okkar öllu því efni og myndum sem þið hafið í fórum ykkar eða vitið um sem heima gæti átt á síðunni.

Hvað varðar næstu verkefni er af nógu að taka og komandi stjórnir hafa úr nægum verkefnum að moða, samtökin eru jú rétt að byrja sýna starfsemi.

1. Ingibjörg Rósa leggur fram reikninga samtakana sem undirritaðir hafa verið af skoðunarmanni. Jafnframt útskýrir hún hvað liggur þeim að baki. Kristín lýsir yfir ánægju sinni með samtökin hvernig þau fara af stað. Reikningar samþykktir samhljóða.
2. Kosningar til stjórnar og varastjórnar. Dregið var úr nöfnum stjórnarmanna sem kjósa þarf um. Upp komu nöfn Ingibjargar Rósu og Bjarna. Þau voru bæði endurkosnin með lófaklappi. Alda Sverris var jafnframt endurkjörin skoðunarmaður reikninga með lófaklappi. Varamenn voru endurkosin með lófaklappi , Ólafur og Oddný.
3. Árgjald samtakanna ákveðið. Tillaga var lögð fram um óbreytt gjald á milli ára og var það samþykkt samhljóða.
4. Önnur mál

Rætt var um hugsanlegar lagabreytingar fyrir næstaaðalfund fund. Það þykir frekar óljóst hvað sé tryggileg boðun á aðalfundi samtakana. Upp kom hugmynd að héðan í frá væri heimasíðan [www.bordeyri.is](http://www.bordeyri.is) sá miðill sem nægja skal til boðunar á aðalfundi. Sent verður bréf á alla félagsmenn með greiðsluseðli, þar sem þessi breyting er kynnt. Formleg lagabreyting verður svo lögð fram á næsta aðalfundi.

Einnig er rætt um að koma tengli á heimsíðuna á [www.strandir.is](http://www.strandir.is).

Heimasíðan var kynnt og hvað væri þar inni og hvers væri óskað. Georg greindi frá myndasafni sem til er af Borðeyri og safnað var í tengslum við verslunarafmælinu. Fara þarf í gegnum þær, flokka, skanna og koma inná síðuna.

Rætt var um meira efni sem mögulegt væri að skoða.

Komið var inná þörf þess að samtökin eignist lógó. Hugmynd kom um að óska eftir því í pósti til félagsmanna.

Aðalfundi er slitið klukkan 17:22